Ο **Δημήτρης Λιγνάδης** (Αθήνα, 25 Σεπτεμβρίου 1964) είναι Έλληνας ηθοποιός και θεατρικός σκηνοθέτης.

Βιογραφία
---------

Γεννήθηκε στην Αθήνα το 1964 και είναι γιος του κριτικού θεάτρου και συγγραφέα, Τάσου Λιγνάδη. Έχει σπουδάσει στη Φιλοσοφική Σχολή του Πανεπιστημίου Αθηνών και στη Δραματική Σχολή του Εθνικού Θεάτρου.

Έχει εργαστεί στο θέατρο ως ηθοποιός και ως σκηνοθέτης σε πολλές παραστάσεις. Επίσης, έχει διδάξει υποκριτική σε δραματικές σχολές, σχολεία και πανεπιστήμια.

Διετέλεσε καλλιτεχνικός διευθυντής του Εθνικού Θεάτρου από τον Αύγουστο του 2019 έως την παραίτησή του στις 6 Φεβρουάριου 2021 και αφού είχαν προηγηθεί σειρά καταγγελιών για βιασμούς σε βάρος ανηλίκων, για τις οποίες κρίθηκε προφυλακιστέος με σύμφωνη γνώμη ανακρίτριας και εισαγγελέα και οδηγήθηκε στις Φυλακές Τρίπολης. Τον Οκτώβριο του 2019, ως καλλιτεχνικός διευθυντής του Εθνικού Θεάτρου, ο Λιγνάδης έδωσε στο ισόγειο αίθουσας του *«Ρεξ»* το όνομα της ηθοποιού Ελένης Παπαδάκη, η οποία δολοφονήθηκε κατά την διάρκεια των Δεκεμβριανών. Η πράξη αυτή συνάντησε αντιδράσεις από την τότε διοίκηση του Σωματείου Ελλήνων Ηθοποιών που είχε ζητήσει την ανάκληση της απόφασης.

Κατηγορίες για βιασμούς ανηλίκων
--------------------------------

Τον Φεβρουάριο του 2021, στα πλαίσια του ελληνικού Me Too, γνωστοποιήθηκαν καταγγελίες σε βάρος του για σεξουαλική κακοποίηση ανηλίκων. Παραιτήθηκε από τη θέση του στο Εθνικό Θέατρο στις 6 Φεβρουαρίου και αφού την προηγούμενη μέρα είχε κατατεθεί μήνυση εναντίον του για βιασμό.

Η υπουργός Πολιτισμού Λίνα Μενδώνη, κατά τη διάρκεια συνέντευξης τύπου, τον χαρακτήρισε «επικίνδυνο άνθρωπο» δηλώνοντας ότι εξαπατήθηκε από εκείνον, με πληθώρα καλλιτεχνών, το Σωματείο Ελλήνων Ηθοποιών και την αντιπολίτευση να ζητούν την παραίτησή της.

Στις 20 Φεβρουαρίου 2021, ο Δημήτρης Λιγνάδης συνελήφθη με την κατηγορία του βιασμού κατά συρροή. Συνολικά του ασκήθηκαν τέσσερις ποινικές διώξεις για τους βιασμούς τριών ανηλίκων και ενός ενήλικα άντρα. Στις 25 Φεβρουαρίου, απολογήθηκε στην ανακρίτρια δηλώνοντας αθώος και κρίθηκε προφυλακιστέος. Παραπέμφθηκε στο Μικτό Ορκωτό Δικαστήριο Αθηνών για την κατηγορία του βιασμού τεσσάρων ανδρών, μεταξύ των οποίων και τριών ανηλίκων. 

### Δίκη και ετυμηγορία

Τον Φεβρουάριο του 2022 ξεκίνησε η δίκη του και στις 13 Ιουλίου 2022 κρίθηκε ένοχος για δύο βιασμούς ανηλίκων ανδρών. Του επιβλήθηκε συνολική ποινή κάθειρξης 12 ετών χωρίς την αναγνώριση κανενός ελαφρυντικού, ενώ αθωώθηκε για τις άλλες δύο κατηγορίες. Το δικαστήριο αποφάσισε, κατά πλειοψηφία (4 - 3: μειοψήφισαν δύο ένορκοι και μία δικαστής), η έφεση να έχει ανασταλτικό αποτέλεσμα, δηλαδή να αφεθεί ελεύθερος μέχρι και την εκδίκαση της υπόθεσης σε δεύτερο βαθμό. 

### Αντιδράσεις

Η απόφαση έγινε δεκτή με σφοδρές αντιδράσεις από το συγκεντρωμένο πλήθος και προκάλεσε πολιτική σύγκρουση, με την αξιωματική αντιπολίτευση (ΣΥΡΙΖΑ) να την αποκαλεί "ντροπή" και την κυβέρνηση να κάνει λόγο για αντικείμενο χυδαίας κομματικής εκμετάλλευσης. Κατά της συγκεκριμένης απόφασης, με παρεμβάσεις στις θεατρικές παραστάσεις, τάχθηκαν οι ηθοποιοί διαβάζοντας επί σκηνής ανακοίνωση του Σωματείου τους στην οποία εκφράζεται η οργή, η απογοήτευση και ο τρόμος για την αναστολή φυλάκισης του ενόχου.  Η πρόεδρος της Δημοκρατίας Κατερίνα Σακελλαροπούλου σχολίασε αυτές τις διαμαρτυρίες δηλώνοντας ότι "η απονομή της δικαιοσύνης δεν συντελείται με βάση το κοινό περί δικαίου αίσθημα, αλλά σύμφωνα με το Σύνταγμα και τους νόμους." 

### Έφεση κατά της απόφασης

Την πρωτόδικη απόφαση άσκησε έφεση η προϊσταμένη της Εισαγγελίας Εφετών Αθηνών που έκρινε ότι θα έπρεπε να επιβληθεί μεγαλύτερο ύψος ποινών για τις δύο περιπτώσεις βιασμών που κρίθηκε ένοχος. Αιτιολογεί την θέση της αυτή επικαλούμενη τη βαρύτητα αλλά και την ηθική απαξία των πράξεων που του καταλογίστηκαν καθώς και της βλάβης που προξένησε στα θύματα. Επίσης, της έντασης του δόλου του Δημήτρη Λιγνάδη, αλλά και την εκ μέρους του εκμετάλλευση της εμπιστοσύνης των παθόντων λόγω της ανηλικότητάς τους. Παράλληλα, ζητά να επανεξεταστεί, επί τα χείρω για τον καλλιτέχνη και η αθώωσή του για την τρίτη κατηγορία βιασμού σε βάρος ανηλίκου, για την οποία κηρύχθηκε αθώος με πλειοψηφία 5 - 2.  Η δίκη του σε δεύτερο βαθμό έχει αναβληθεί για τις 9 Σεπτεμβρίου 2024.

Παραπομπές
----------

1. ↑  Ερη, Βαρδάκη. «Δημήτρης Λιγνάδης». *Το Βήμα Online*. Ανακτήθηκε στις 8 Νοεμβρίου 2019.
2. ↑  «Το 1976, το καλό όνομα της οικογένειας θα δεχθεί ένα πρώτο, αλλά όχι καίριο πλήγμα: ο Τάσος Λιγνάδης θα διωχθεί από τη Σχολή Μωραΐτη, για μια ιστορία η οποία θυμίζει λίγο αυτή του γιου του...»
3. ↑  «Ανωτέρα Δραματική Σχολή Ίασμος - Bασίλης Διαμαντόπουλος-ΔΗΜΗΤΡΗΣ ΛΙΓΝΑΔΗΣ». *iasmos.net*. Ανακτήθηκε στις 23 Οκτωβρίου 2019. [*νεκρός σύνδεσμος*]
4. ↑  «Αρχείο του Εθνικού Θεάτρου - Πρόσωπα». *www.nt-archive.gr*. Ανακτήθηκε στις 23 Οκτωβρίου 2019.
5. ↑  «Ο Δημήτρης Λιγνάδης νέος καλλιτεχνικός διευθυντής του Εθνικού Θεάτρου». *Η Καθημερινή*. Ανακτήθηκε στις 23 Οκτωβρίου 2019.
6. ↑  «Ο Στάθης Λιβαθινός αποχώρησε, ο Δημήτρης Λιγνάδης ανέλαβε». *Η Εφημερίδα των Συντακτών*. Ανακτήθηκε στις 23 Οκτωβρίου 2019.
7. ↑  «Παραιτήθηκε από το Εθνικό Θέατρο ο Δημήτρης Λιγνάδης- Τι αναφέρει σε επιστολή του». *ΣΚΑΪ*. 6 Φεβρουαρίου 2021. Ανακτήθηκε στις 6 Φεβρουαρίου 2021.
8. ↑  "Στη φυλακή ο Λιγνάδης", enikos.gr 26.02.2021
9. ↑  «Νέα… Εκτέλεση για την Παπαδάκη λίγο μετά την απόφαση Λιγνάδη να δοθεί το όνομά της σε σκηνή του Εθνικού». *www.enikos.gr*. Αρχειοθετήθηκε από το πρωτότυπο στις 19 Οκτωβρίου 2019. Ανακτήθηκε στις 19 Οκτωβρίου 2019.
10. ↑  "#MeToo: «Στα 19 μου με κακοποίησε βάναυσα γνωστός σκηνοθέτης του θεάτρου»", 2020mag.gr 20.02.2021
11. ↑  «Ο Βασίλης μίλησε -και καταγγέλλει ότι έπεσε θύμα βιασμού και αυτός όταν ήταν 15 ετών, φωτογραφίζοντας τον Λιγνάδη». *ThePressProject*. 18 Φεβρουαρίου 2021. Ανακτήθηκε στις 19 Φεβρουαρίου 2021.
12. ↑  «Στα χέρια της Δικαιοσύνης ο Δημήτρης Λιγνάδης». 21 Φεβρουαρίου 2021.
13. ↑  «Μενδώνη: Ο Δημήτρης Λιγνάδης είναι ένας επικίνδυνος άνθρωπος -Μας εξαπάτησε».
14. ↑  «Κινητοποίηση καλλιτεχνών με αίτημα να παραιτηθεί η Μενδώνη». *efsyn.gr*.
15. ↑  "ΣΕΗ: «Οι ηθοποιοί είμαστε μόνοι μας και αβοήθητοι» – Ανακοίνωση σχετικά με την συνέντευξη Τύπου της Λίνας Μενδώνη", tetragwno.gr 20.02.2021
16. ↑  «Εκδόθηκε ένταλμα σύλληψης για τον Δημήτρη Λιγνάδη». *in.gr*. 20 Φεβρουαρίου 2021. Ανακτήθηκε στις 20 Φεβρουαρίου 2021.
17. ↑  "Λιγνάδης : Τρίτο βράδυ στη ΓΑΔΑ – Ποιοι τον επισκέφτηκαν, πώς περνάει το χρόνο του", in.gr 22.02.2021
18. ↑  "Υπόθεση Λιγνάδη: Ολόκληρο το απολογητικό του υπόμνημα", enikos.gr 25.02.2021
19. ↑  "Δημήτρης Λιγνάδης : Στη φυλακή ο σκηνοθέτης – Δεν έπεισε ανακρίτρια και εισαγγελέα", in.gr 26.02.2021
20. ↑  Μάνδρου, Ιωάννα (29 Ιουνίου 2022). «Δίκη Λιγνάδη: Ενοχή για τρεις βιασμούς πρότεινε ο εισαγγελέας». *www.kathimerini.gr*. Ανακτήθηκε στις 29 Ιουνίου 2022.
21. ↑  «Δημήτρης Λιγνάδης: Ένοχος για δύο βιασμούς». enikos.gr. 13 Ιουλίου 2022. Ανακτήθηκε στις 13 Ιουλίου 2022.
22. ↑  «Δημήτρης Λιγνάδης: Κάθειρξη 12 ετών για τους δύο βιασμούς – Αυτή είναι η απόφαση του δικαστηρίου». enikos.gr. 13 Ιουλίου 2022. Ανακτήθηκε στις 13 Ιουλίου 2022.
23. ↑  «Σοκ: Εκτός φυλακής ο Λιγνάδης, παρ' ότι καταδικάστηκε σε 12 χρόνια – «Ντροπή, αίσχος», φώναζε ο κόσμος». in.gr. 13 Ιουλίου 2022. Ανακτήθηκε στις 13 Ιουλίου 2022.
24. ↑  «Ολομέτωπη σύγκρουση ΣΥΡΙΖΑ – κυβέρνησης μετά την αποφυλάκιση Λιγνάδη». zoornalistas.com. 13 Ιουλίου 2022. Ανακτήθηκε στις 13 Ιουλίου 2022.
25. ↑  ««Καταδίκασαν» και επί σκηνής τον Δημήτρη Λιγνάδη – «Ο βιαστής να παραμείνει στη φυλακή» [Βίντεο]». in.gr. 16 Ιουλίου 2022. Ανακτήθηκε στις 17 Ιουλίου 2022.
26. ↑  www.aftodioikisi.gr/paraskinia/estia-i-sakellaropoyloy-yper-toy-lignadi/amp/
27. ↑  "Ανατροπή στην υπόθεση του Δημήτρη Λιγνάδη: Η εισαγγελέας εφετών άσκησε έφεση για την μία αθώωση και το ύψος των ποινών", HellasJournal.com 22.07.2022

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **7911**

 |

 |